Κύπελλο Περιφερειών ΟΥΕΦΑ

Το Κύπελλο Περιφερειών ΟΥΕΦΑ (Coupe des régions de l'UEFA ή UEFA Regions' Cup) είναι μια διεθνής ευρωπαϊκή ποδοσφαιρική διοργάνωση για ερασιτέχνες, στην οποία κάθε χώρα μετέχει με μια μικτή ομάδα ερασιτεχνών από κάποια επαρχία ή περιφέρειά της. Η Ελλάδα εκπροσωπείται από την τοπική Ε.Π.Σ. που κατακτά το Κύπελλο Περιφερειών ποδοσφαίρου ανδρών της ΕΠΟ. Η διοργάνωση ξεκίνησε το 1999 και διεξάγεται ανά διετία. Την πρώτη διοργάνωση του 1999 κέρδισε η επαρχία Βένετο της Ιταλίας και την πιο πρόσφατη του 2025 η Αραγωνία της Ισπανίας. Το Κύπελλο Περιφερειών αντικατέστησε κατά κάποιον τρόπο το παλιό Κύπελλο Ερασιτεχνών ΟΥΕΦΑ που είχε διακοπεί από το 1978.

Συμμετοχές 

Η διοργάνωση δημιουργήθηκε το 1996 καθώς δεν υπήρχε κάποια ευρωπαϊκή διοργάνωση για το ερασιτεχνικό ποδόσφαιρο μετά την διακοπή του Κυπέλλου Ερασιτεχνών Εθνικών Ομάδων ΟΥΕΦΑ το 1978, λόγω της μικρής ανταπόκρισης του κοινού. Έτσι το Κύπελλο Περιφερειών αποτελεί τη μοναδική ευρωπαϊκή διοργάνωση ερασιτεχνικού ποδοσφαίρου.

Η πρωτοτυπία της διοργάνωσης είναι ότι δεν μετέχουν ποδοσφαιρικά σωματεία ούτε Εθνικές ομάδες ερασιτεχνών. Κάθε εθνική ομοσπονδία δηλώνει μια μικτή ερασιτεχνική ομάδα, η οποία αντιπροσωπεύει κάποια επαρχία ή τοπική ένωση, με την προϋπόθεση ότι έχει κερδίσει τη συμμετοχή της έπειτα από αγώνες σε εθνικό επίπεδο. Δικαίωμα συμμετοχής έχουν όλες οι ομοσπονδίες-μέλη της UEFA, αρκεί να διοργανώνουν κάποια σχετική εθνική διοργάνωση για την πρόκριση στο Κύπελλο Περιφερειών της ομάδας που θα συμμετάσχει. Εξαιρούνται τα μικρά κράτη σε πληθυσμό, τα οποία μετέχουν με την Εθνική Ερασιτεχνική τους ομάδα.

Σύστημα διεξαγωγής

Λόγω του μεγάλου αριθμού συμμετοχών η διοργάνωση γίνεται σε τρεις φάσεις. Όλες οι φάσεις διεξάγονται σε ομίλους των τεσσάρων ομάδων, οι αγώνες των οποίων γίνονται στην έδρα κάποιας από τις συμμετέχουσες περιφέρειες σε μορφή τουρνουά τριών αγωνιστικών.
Προκριματική φάση: διεξάγεται όταν συμμετέχουν περισσότερες από 32 ομάδες, με σκοπό στην επόμενη φάση να απομείνουν 32. Μετά από κλήρωση κάποιες ομάδες προκρίνονται χωρίς αγώνες κατευθείαν στην ενδιάμεση φάση.
Ενδιάμεση φάση: μετέχουν 32 ομάδες χωρισμένες σε οκτώ ομίλους των τεσσάρων ομάδων και οι πρώτοι κάθε ομίλου (8 ομάδες) προκρίνονται στην τελική φάση.
Τελική φάση: διεξάγεται στη χώρα μίας από τις οκτώ ομάδες που έχουν προκριθεί, η οποία αποφασίζεται μετά την ολοκλήρωση της ενδιάμεσης φάσης. Οι ομάδες χωρίζονται σε δύο ομίλους και οι νικητές παίζουν στον τελικό. Δεν γίνεται αγώνας για την τρίτη θέση.

Οι τελικοί

 Έτος Διοργανώτρια Κυπελλούχος Φιναλίστ Σκορ τελικού 1999   - 20px Βένετο   - 20px Μαδρίτη <center>3-2 (παρ.) 2001   - 20px Μοραβία   - 20px Μπράγκα <center>2-2 (4-2 πεν.) 2003   - 20px Πεδεμόντιο    - 20px Μαιν <center>2-1 2005   - 20px Βασκονία    - 20px Ν.Δ. Σόφια <center>1-0 2007   - 20px Κάτω Σιλεσία    Νοτιοανατολική Επαρχία <center>2-1 (παρ.) 2009   - 20px Καστίλλη και Λεόν    Ολτένια <center>2-1 2011   - 20px Μπράγκα    - 20px Λέινστερ & 20px Μούνστερ <center>2-1 2013    - 20px Βένετο     - 20px Καταλονία <center>0-0 (5-4 πεν.) 2015    Ανατολική Επαρχία   -  Ζάγκρεμπ <center>1-02017 -  Ζάγκρεμπ - 20px Μούνστερ & 20x20εσ Κόναχτ<center>1-02019 - 20px Κάτω Σιλεσία - 20x20εσ Βαυαρία<center>3-22021<center>Ακυρώθηκε λόγω της πανδημίας COVID-19 στην Ευρώπη2023 - 20x20εσ Γαλικία - 20x20εσ Βελιγράδι<center>3-12025 - 20x20εσ Αραγωνία - 20px Κάτω Σιλεσία<center>1-0 (παρ.)

 Παραπομπές 

 Πηγές 

Αρχείο RSSSF.
Επίσημη ιστοσελίδα Κυπ. Περιφερειών ΟΥΕΦΑ

Κατηγορία:Διεθνείς αθλητικές διοργανώσεις της Ευρώπης
Κατηγορία:Διεθνείς διασυλλογικές διοργανώσεις ποδοσφαίρου